Catherine Zeta-Jones nem akar válni
Catherine Zeta-Jones három évvel ezelõtt ment hozzá a nála 25 évvel idõsebb Michael Douglashoz. A walesi születésû színészõ kijelentette: sosem fog elválni férjétõl.
A Kegyetlen bánásmód sztárja ugyanis minden körülmények között elzárkózik a válás gondolatától, és szerinte ennek oka családi hátterében és neveltetésében keresendõ.

"Válásellenes vagyok. Soha, soha nem válnék el. Egy kis halászfaluban nõttem fel Walesben, ahol mindenki szigorú, vallásos szellemben élt. Az ott lakó emberek egész másként gondolkodnak a világról, mint itt Hollywoodban. Más normák szerint élnek - és sokkal inkább kitartanak egymás mellett. A génjeikben van. Elég, ha megnéz néhány másik sztárt, aki errõl a vidékrõl jött: Tom Jones 47 évig élt feleségével, Lindával, Richard Burton pedig élete végéig képtelen volt túljutni az Elizabeth Taylor okozta csalódáson" - fejtette ki a 34 éves színésznõ.
Kegyetlen bánásmód Michael Douglas Catherine Zeta-Jones